Bádzə̄mələ ǹkúkúmá ai dzam abé dábán, bədzóe ai mədugán mábán. 4Bə́sə̄ bâbɔ ngobinda. Báyɔ̄ŋ anə́ ébē ḿbāŋálǎ yā ńyáma bə̌ḿbāŋála ǎ fə́bələ̌ kīg fə̄ ndóan étē, a tádígi anə́ ā fūg óvug a kələ kwí anə́ wáman vús. 5Ámǒs ńkúkúmá, bədzóe bâkɔn ai otsídā məyɔg, básām bod bə́ émgbáŋ wɔ́. 6Amú bə́ súbu anə́ ébē ndóan, ǹnə́m ńdzyéán ai miǹkɔ́d: ǹtíé álú ósə olún wábán ó ndəŋə ai óyɔ̄, hədá kíkídígi, ó ngāyóŋ anə́ ńkabag ndóan. 7Bə́sə̄ bə́ nə ayóŋ anə́ ébē ḿbāŋála, bə́ ngádígi bətsíg bə́ ńtól bábán, éyə miǹkúkúmá myábán mísə mí ngáman kǔ nā, təge ai ényɔ́ ā lóe ma. 8Éfraím a báman ai məyɔŋ məfə́, Éfraím a fulan ai ḿbāŋála yǎ bá ndzí kig vəŋan. 9Bəyə́ŋ bádī ngul dzié, hədá nyé təge búnī dzam; nyúg é yaman nyé á ńlō, hədá nyé təge búnī dzam. 10Məbún mə́ Ísraɛ̂l mâbɔɔlɔ nyé, hədá, bádūgǎn kig ábə Ǹtondôbə Zambá wābán, tɔ̌ kig nálā tē ósə, bádzə̄ŋ kig nyé. 11Éfraím a nə́ obə̌ŋ yā ó sə́ kig ayé á dug, təge ai boá. Bálōe Egîptɛn, bâkə á ńnam Asiría. 12Tɔ bə́ kə́ vé, mayi bɔ́ yali ai avɔ́d dáma, mayi bɔ̌ naa bə́ ku anə́ ónɔ̌n yā á yób, mayi bɔ́ ndə́gələ ású ábé dábán. Mayi nâ mə́ kōdē bɔ́, hədá bə́ nə hə ákǎd miǹnǎl á nyɔ́l dzama. 14Bálóē kig ma ai ǹnə́m wábán ósə: éyɔŋ báyón á mədzogóbó mábán á yōb, bátyē nyɔ́l dzābán ású óvə́ga ai ǹkɔn wɔ̂n, hədá, bálūm mā mvús. 15Mǎ mə̄ ngáwónō wɔ́ wábán, hədá bə́ nə hə abuí bəbə̂ bisɔ̌g ai ma. 16Bâvəŋan ábə̄ Baal, bə́ nə anə́ élâ yádugán ai mvús, bədzóe bábán bâyi wú ai okəŋ bítá, ású ńkəg alɛ̌d wábán, ńdɔ̄ fə̄ báyī bɔ́ tóán woe á ńnam Égîptɛn.